CELEX: 32018R1472
Language: mt
Date: 2018-09-28 00:00:00
Title: Regolament tal-Kummissjoni (UE) 2018/1472 tat-28 ta' Settembru 2018 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward il-Kuċċinilja, l-aċidu Karminiku, il-Karmini (E 120) (Test b'rilevanza għaż-ŻEE.)

3.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 247/1
               
            
         REGOLAMENT TAL-KUMMISSJONI (UE) 2018/1472
         tat-28 ta' Settembru 2018
         li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward il-Kuċċinilja, l-aċidu Karminiku, il-Karmini (E 120)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikoli 10(3) u 14 tiegħu,
         Billi:
         
                     (1)
                  
                  
                     L-Anness II tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-ikel u l-kundizzjonijiet tal-użu tagħhom.
                  
               
                     (2)
                  
                  
                     Ir-Regolament tal-Kummissjoni (UE) Nru 231/2012 (2) jistabbilixxi l-ispeċifikazzjonijiet għall-addittivi tal-ikel li huma elenkati fl-Annessi II u III tar-Regolament (KE) Nru 1333/2008.
                  
               
                     (3)
                  
                  
                     Il-Kuċċinilja, l-aċidu Karminiku, il-Karmini (E 120) hija sustanza awtorizzata biex tintuża bħala kolorant f'tipi diversi ta' ikel skont l-Anness II tar-Regolament (KE) Nru 1333/2008.
                  
               
                     (4)
                  
                  
                     L-Artikolu 32(1) tar-Regolament (KE) Nru 1333/2008 jistipula li l-addittivi tal-ikel kollha li kienu diġà permessi fl-Unjoni qabel l-20 ta' Jannar 2009 huma soġġetti għal valutazzjoni tar-riskju ġdida mill-Awtorità Ewropea dwar is-Sigurtà fl-Ikel (“l-Awtorità”).
                  
               
                     (5)
                  
                  
                     Għalhekk, fir-Regolament tal-Kummissjoni (UE) Nru 257/2010 (3) hemm stabbilit programm biex issir rivalutazzjoni tal-addittivi tal-ikel, u skont dan il-programm kellha titlesta r-rivalutazzjoni tal-koloranti sal-31 ta' Diċembru 2015.
                  
               
                     (6)
                  
                  
                     Fit-18 ta' Novembru 2015 l-Awtorità tat Opinjoni Xjentifika dwar ir-rivalutazzjoni tal-kuċċinilja, l-aċidu karminiku, il-karmini (E 120) bħala addittiv tal-ikel (4). L-Awtorità kkonkludiet li s-sett tad-data attwali ma ppreżentax ġustifikazzjoni għar-rieżami tal-valur tad-Doża Aċċettabbli ta' Kuljum għall-E 120, u li l-istimi raffinati tal-esponiment tal-gruppi kollha tal-popolazzjoni huma inqas mid-Doża Aċċettabbli ta' Kuljum. Madankollu, l-Awtorità rrakkomandat li t-titlu attwali “Kuċċinilja, aċidu Karminiku, Karmini” jiġi rivedut biex jirrifletti b'mod aktar preċiż il-materjal li jintuża bħala addittiv tal-ikel, u li jiġu aġġornati l-ispeċifikazzjonijiet tal-perċentwal tal-materjal li mhuwiex meqjus, tal-limiti massimi tal-elementi tossiċi u tal-preżenza ta' komposti proteiniċi.
                  
               
                     (7)
                  
                  
                     Skont l-Artikolu 10(3) tar-Regolament (KE) Nru 1333/2008, il-lista tal-Unjoni tal-adittivi tal-ikel approvati għandha tiġi emendata skont il-proċedura msemmija fir-Regolament (KE) Nru 1331/2008 tal-Parlament Ewropew u tal-Kunsill (5).
                  
               
                     (8)
                  
                  
                     L-Artikolu 3(1) tar-Regolament (KE) Nru 1331/2008 jistipula li l-lista tal-Unjoni ta' addittivi tal-ikel tista' tiġi aġġornata jew fuq l-inizjattiva tal-Kummissjoni jew inkella wara li ssir applikazzjoni.
                  
               
                     (9)
                  
                  
                     Għaldaqstant jixraq li jiġu emendati l-Anness II tar-Regolament (KE) Nru 1333/2008 u l-Anness tar-Regolament (UE) Nru 231/2012.
                  
               
                     (10)
                  
                  
                     Jenħtieġ li jitħalla jgħaddi żmien raġonevoli qabel ma jibdew japplikaw l-emendi biex l-operaturi tan-negozji tal-ikel jingħataw biżżejjed ħin biex jissodisfaw ir-rekwiżiti l-ġodda stabbiliti f'dan ir-Regolament.
                  
               
                     (11)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Kull fejn hemm referenza għall-“E 120 Kuċċinilja, Aċidu Karminiku, Karminji” fl-Anness II tar-Regolament (KE) Nru 1333/2008 għandha tiġi sostitwita bil-kliem “E 120 aċidu Karminiku, Karminju”.
         
         
            Artikolu 2
            L-Anness tar-Regolament (UE) Nru 231/2012 huwa emendat skont l-Anness ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu jibda japplika mit-23 ta' Ottubru 2019.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-28 ta' Settembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 354, 31.12.2008, p. 16.
         
            (2)  Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
         
            (3)  Ir-Regolament tal-Kummissjoni (UE) Nru 257/2010 tal-25 ta' Marzu 2010 li jistabbilixxi programm għar-rivalutazzjoni tal-addittivi tal-ikel approvati skont ir-Regolament (KE) Nru 1333/2008 tal-Parlament Ewropew u tal-Kunsill dwar l-addittivi tal-ikel (ĠU L 80, 26.3.2010, p. 19).
         
            (4)  EFSA Journal 2015; 13(11):4288.
         
            (5)  Ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (ĠU L 354, 31.12.2008, p. 1).
      
      
         
            ANNESS
            Fl-Anness tar-Regolament (UE) Nru 231/2012 l-entrata tal-“E 120 Kuċċinilja, aċidu Karminiku, Karmini” hija sostitwita b'dan li ġej:
            
               
                           “E 120 AĊIDU KARMINIKU, KARMINJU
                           
                        
                     
                           
                              Sinonimi
                           
                        
                        
                           CI Natural Red 4
                        
                     
                           
                              Definizzjoni
                           
                        
                        
                           L-aċidu karminiku jinkiseb minn estratti bl-ilma, bl-ilma u bl-alkoħol jew bl-alkoħol mill-Kuċċinilja, li tikkonsisti mill-iġsma mnixxfa tal-insetti tas-sess femminili Dactylopius coccus Costa.
                           Il-Karmini huma pigmenti tal-aluminju tal-aċidu karminiku li huwa maħsub li fihom l-aluminju u l-aċidu karminiku fil-proporzjon molari 1:2.
                           Il-prinċipju koloranti huwa l-aċidu karminiku. Huwa possibbli li jista' jkun hemm ukoll ammonti żgħar tal-forma amminata tiegħu, l-aċidu 4-amminokarminiku.
                           Fil-prodotti kummerċjali, jista' jkun hemm il-prinċipju koloranti tal-aċidu karminku flimkien mal-katjoni tal-ammonju, tal-kalċju, tal-potassju jew tas-sodju, weħidhom jew f'taħlita, u jista' jkun il-każ li jkun hemm wisq minn dawn il-katjoni. Il-prodotti kummerċjali wkoll jista' jkun fihom materjal proteiniku li jkun ġej mill-insett li hu s-sors tal-aċidu karminiku.
                        
                     
                           Nru fl-Indiċi Kromatiku
                        
                        
                           75470
                        
                     
                           EINECS
                        
                        
                           Aċidu karminiku: 215-023-3; karmini: 215-724-4
                        
                     
                           Isem kimiku
                        
                        
                           7-β-D-glukopiranosil-3,5,6,8-tetraidrossi-1-metil-9,10-diossoantraċen-2-aċidu karbossiliku (aċidu karminiku); il-karminju huwa l-kelat idratat tal-aluminju ta' dan l-aċidu
                        
                     
                           Formula kimika
                        
                        
                           C22H20O13 (aċidu karminiku)
                        
                     
                           Piż molekulari
                        
                        
                           492,39 (aċidu karminiku)
                        
                     
                           Assaġġ
                        
                        
                           Kontenut ta' mhux inqas minn 90 % ta' aċidu karminiku; mhux inqas minn 50 % ta' aċidu karminiku fil-kelati.
                        
                     
                           
                              Deskrizzjoni
                           
                        
                        
                           Bejn aħmar u aħmar skur, jitfarrak malajr, solidu jew trab.
                        
                     
                           
                              Identifikazzjoni
                           
                        
                        
                            
                        
                     
                           Spettrometrija
                        
                        
                           Aċidu karminiku:
                           
                                        
                                    
                                    
                                       Massimu f'soluzzjoni tal-ammonja bl-ilma f'ca 518 nm
                                    
                                 
                                        
                                    
                                    
                                       Massimu f'soluzzjoni tal-ammonja bl-ilma f'ca 494 nm
                                    
                                 
                                        
                                    
                                    
                                       E 1 %/1 cm 139 fil-quċċata madwar 494 nm fl-aċidu idrokloriku dilwit
                                    
                                 aċidu 4-amminokarminiku:
                           
                                        
                                    
                                    
                                       Massimu f'soluzzjoni tal-ammonja bl-ilma f'535 nm
                                    
                                 
                                        
                                    
                                    
                                       Massimu f'soluzzjoni idroklorika dilwita f'530 nm
                                    
                                 
                                        
                                    
                                    
                                       E 1 %/1 cm 260 fil-quċċata madwar 535 nm f'soluzzjoni ammonjaka bl-ilma, pH 9,5
                                    
                                 Fil-prodotti kummerċjali, l-aċidu karminiku jista' jintgħaraf mill-ammina tiegħu permezz tal-kromatografija likwida bi prestazzjoni għolja
                        
                     
                           
                              Purità
                           
                        
                        
                            
                        
                     
                           Residwi tas-solvent
                        
                        
                           Etanol:
                           Metanol:
                        
                        
                           Mhux aktar minn 150 mg/kg
                           Mhux aktar minn 50 mg/kg
                        
                     
                           Irmied totali
                        
                        
                           Aċidu karminiku:
                           Karminju:
                        
                        
                           Mhux aktar minn 5 %
                           Mhux aktar minn 12 %
                        
                     
                           Proteina (N × 6,25)
                        
                        
                           Aċidu karminiku:
                           Karminju:
                        
                        
                           Mhux aktar minn 2,2 %
                           Mhux aktar minn 25 %
                        
                     
                           aċidu 4-amminokarminiku:
                        
                        
                           Mhux aktar minn 3 % mqabbel mal-aċidu karminiku
                        
                     
                           Materja insolubbli fl-ammonja dilwita
                        
                        
                           Karminju: Mhux aktar minn 1 %
                        
                     
                           Arseniku
                        
                        
                           Mhux aktar minn 1 mg/kg
                        
                     
                           Ċomb
                        
                        
                           Mhux aktar minn 1,5 mg/kg
                        
                     
                           Merkurju
                        
                        
                           Mhux aktar minn 0,5 mg/kg
                        
                     
                           Kadmju
                        
                        
                           Mhux aktar minn 0,1 mg/kg
                        
                     
                           
                              Kriterji mikrobijoloġiċi:
                           
                        
                        
                            
                        
                     
                           
                              Salmonella spp.
                        
                        
                           Nieqsa f'10 g
                        
                     
                  
                     Jistgħu jintużaw il-pigmenti tal-aluminju ta' dan il-kulur
                  .”